**COFNODION O GYFARFOD CYNGOR CYMUNED DYFFRYN ARDUDWY A TALYBONT A GYNHALIWYD YN NEUADD GYMUNEDOL, DYFFRYN ARDUDWY AM 6.30 O’R GLOCH 6.2.24**

**2.1 YMDDIHEURIADAU**

Cyng. Sion Ifor Williams, Jennifer Yuill a Evan Owen.

**2.2 PRESENNOL**

Cyng. Steffan Chambers (Cadeirydd), Nia Rees (Is-Gadeirydd), John Ceri Evans, Sian Edwards, Edward Griffiths, Beth Bailey, Edward Williams, Denise Stone, William Hooban, Eryl Jones-Williams (Cyngor Gwynedd).

Croesawodd y Cadeirydd Mr. Deio Jones o Resources for Change i’r cyfarfod i drafod yr arolwg oedd y cwmni wedi ei greu ar ran y Cyngor. Datganodd Mr. Jones ei fod wedi derbyn dros 100 o ymatebion yn nol gan drigolion y gymuned a nid oedd ddim allan o’r arferol yn dod i’r amlwg. Cytunwyd bod angen tynnu i mewn Anna Lewis o Gyngor Gwynedd a Jonathan Cawley o’r Parc Cenedlaethol i drafod yr ymatebion hyn.

Cytunodd yr Aelodau bod y Rheolau Sefydlog yn cael eu atal er mwyn i aelod o’r cyhoedd gael y cyfle i annerch yr Aelodau ynglyn a chais cynllunio a oedd yn peri pryder iddynt. Cytunwyd bod y Cyngor yn anfon at y Parc Cenedlaethol yn datgan bod y Cyngor Cymuned yn tynnu eu sylwadau yn nol ynglyn ar cais dan sylw am eu bod wedi cael y wybodaeth anghywir ag anghyflawn am y cais.

**2.3 CYHOEDDIADAU Y CADEIRYDD**

Nid oedd dim cyhoeddiadau i’w gwneud.

**2.4 COFNODION**

Derbyniwyd cofnodion o gyfarfod Ionawr 9ed 2024 fel rhai cywir.

**2.5 MATERION YN CODI O’R COFNODION**

Item 2.9 (F) eisiau y frawddeg ddarllen bod y mwyafrif yn cytuno i beidio a cario ymlaen i dalu cyfraniad i HAL.

**2**.**6 DATGAN BUDDIANT**

Datganodd y Cyng. Edward Williams ddiddordeb yn nghais cynllunio Meifod Uchaf, Dyffryn Ardudwy ag fe arwyddwyd Dogfen Datgan Diddordeb ganddo a nid oedd yn bresennol pan drafodwyd y cais.

**2.7 MATERION CYNGOR GWYNEDD**

Fe dderbyniwyd yr adroddiad canlynol gan y Cyng. Eryl Jones Williams – Mae Cyngor Gwynedd mewn trafferthion ariannol enbyd, gyda diffyg o £15miliwn ar gyfer 2024/25, oherwydd y grantiau isel iawn gan Lywodraeth Cymru. Gwynedd oedd â'r grant isaf o 2%, ar adeg pan oedd chwyddiant yn rhedeg rhwng 6-11%. Mae'n ymddangos y bydd y Dreth Gyngor yn codi bron i 10%, a bydd toriadau i wasanaethau. Ni fydd y manylion llawn ar gael tan y 7ed o Fawrth. Yn ystod y blynyddoedd diwethaf, mae Gwynedd wedi torri £70miliwn mewn arbedion a nawr bydd yn rhaid iddo leihau gwasanaethau. Bydd y rhain ar gael ar ôl Cyfarfodydd y Cabinet rhwng nawr a 7ed o Fawrth. Y rhesymau a roddwyd am y cynnydd isel gan Lywodraeth Cymru oedd bod poblogaeth Gwynedd wedi gostwng 5400 ac effeithiodd hyn ar faint o grant. Mae anawsterau ariannol hefyd yn yr ysgol leol oherwydd gostyngiad yn nifer y disgyblion, i 63. Mae Cath Davey, y Pennaeth, mewn ymgynghoriad gyda Gwynedd i geisio datrys y problemau ariannol. Mae'r clwb brecwast yn mynd yn dda, a'r gred oedd y byddai nifer y disgyblion yn cynyddu drwy ddarparu brecwast. Does dim byd ond canmoliaeth i'r Pennaeth a'r athrawon o'r Gymuned a'r rhieni. Bellach mae addewid y byddai gwasanaeth trên bob awr o'r Amwythig i Lundain wedi mynd, ac mae oedi wrth weithredu'r gwasanaeth fesul awr ar yr Amwythig i Reilffordd Aberystwyth. Dim gwybodaeth eto am y trenau newydd. Mae cwynion wedi bod am y diffyg gwybodaeth a chymorth yng Ngorsaf Amwythig, pan mae'n rhaid i deithwyr newid trenau. Bydd gwaith yn cael ei wneud ar Fordd Glan-y-Mor, ond bydd

761…………………………………..Cadeirydd

mynediad i breswylwyr. Bydd y priffyrdd yn torri coed ar ambell lwybr troed yn yr ardal, mae Annwen wedi cael y manylion gan y priffyrdd, ac mae ar yr agenda. Da iawn i'r is-bwyllgor sy'n gwneud y maes parcio newydd. Byddaf yn gofyn i'r priffyrdd ail-baentio llinellau gwyn ac arosfannau bysiau ar yr A496 unwaith y bydd y gwaith wedi'i gwblhau ar y maes parcio. Rwyf ar gael dros y ffôn, ar 01341 242758. PS. Byddaf yn rhoi gwybod i chi am fy nhriniaeth ar gyfer fy mhroblemau llygaid.

**2.8 CEISIADAU CYNLLUNIO**

**Codi estyniad a throsi adeilad allanol yn anecs. Gosod 12 ffenestr to newydd, gosod ffenestri a drysau newydd (Bwriad Diwygiedig) - Meifod Uchaf, Gors-y-Gedol, Dyffryn Ardudwy (NP5/58/618B)**

Cefnogi y cais hwn.

**2.9 MATERION YN CODI**

**A Cynllun Cyllideb**

Adroddwyd bod £47,981.51 (yn cynnwys costau banc) wedi cael ei wario ers cychwyn y flwyddyn ariannol newydd, a bod hyn yn £8,205.65 o wariant yn llai na oedd wedi cael ei glustnodi yn y gyllideb am y flwyddyn.

**B**  **Grwp Gwella Dyffryn Ardudwy a Talybont**

Adroddodd y Cyng. Steffan Chambers bod ddim byd pellach i’w drafod ynglyn ar uchod ers cyfarfod diwethaf y Cyngor.

**C**  **Neuadd Bentref**

Adroddodd y Cyng. Denise Stone bod yn rhaid ail ddylunio y gegin ag hefyd bod grwpiau badminton a pêl picl wedi ail ddechrau yn y neuadd. Hefyd cafwyd wybod bydd cyfarfod cyhoeddus yn cael ei gynnal er mwyn i bwyllgor gael ei greu ond nid oedd dyddiad wedi ei bennu eto ar gyfer y cyfarfod hwn.

**D** **Datblygu Maes Parcio**

Gwaith wedi dechrau er yr 8ed o fis diwethaf ag mwy na thebyg byddai yn cael ei gwblhau mewn tua pythefnos. Cafwyd wybod bod angen arwyddion ar y safle a cytunodd y Cadeirydd wneud ymholiadau i weld beth oedd geiriad yr arwyddion hyn i fod. Cytunodd y Cyng. Edward Griffiths ofyn i Josh Walker a Sign Creation am bris i wneud yr arwyddion hyn.

**E Parc Chwarae**

Adroddodd y Cyng. Sian Edwards bod gwaith wedi dechrau heddiw o osod offer newydd yn y parc chwarae ag hefyd gofynnodd beth oedd eisiau ei wneud gyda’r pridd a cytunwyd bod hwn yn cael ei drosglwyddo i’r cae peldroed.

**F HAL**

Adroddodd y Cadeirydd ar Cyng. William Hooban eu bod wedi mynychu cyfarfod rhwng HAL ar Cynghorau Cymuned ar y 18ed o fis diwethaf. Mae cyfarfod arall yn mynd i gael ei gynnal rhwng Cynghorau Cymuned yr ardal yn neuadd bentref Llanbedr ar y 14eg o Chwefror a cytunodd y Cadeirydd ar Cyng. Beth Bailey fynychu y cyfarfod hwn. Adroddodd y Clerc ei bod wedi derbyn dau e-bost gan drigolion yr ardal ynglyn a phenderfyniad y Cyngor i beidio a cario ymlaen i gyfranu i HAL ar ol diwedd Mawrth eleni a bod un o’r e-byst hyn yn cytuno gyda penderfyniad y Cyngor ar naill yn datgan siom bod y Cyngor wedi penderfynnu gwneud hyn.

762........................................Cadeirydd

**2.10 GOHEBIAETH**

**A Cyngor Gwynedd** – **Adran Amgylchedd**

Wedi derbyn llythyr gan yr uchod yn hysbysu y Cyngor bydd ffordd glan y mor, Talybont yn cau ar yr 20ed o’r mis hwn er mwyn cario allan gwaith ar ran Dwr Cymru.

**B Corachod Dyffryn**

Wedi derbyn e-bost gan yr uchod yn gofyn am gyfraniad ariannol gan y Cyngor. Cytunwyd i’w drafod yng nghyfarfod nesa y Cyngor gyda’r ceisiadau ariannol eraill.

**C Y Tir**

Wedi derbyn e-bost gan yr uchod yn gofyn am gyfraniad ariannol gan y Cyngor. Cytunwyd i’w drafod yng nghyfarfod nesa y Cyngor gyda’r ceisiadau ariannol eraill.

**D Cylch Meithrin y Gromlech**

Wedi derbyn e-bost gan yr uchod yn gofyn am gyfraniad ariannol gan y Cyngor. Cytunwyd i’w drafod yng nghyfarfod nesa y Cyngor gyda’r ceisiadau ariannol eraill.

**2.11 ADRODDIAD Y TRYSORYDD**

Adroddodd y Trysorydd bod £24,102.00 yn y cyfrif rhedegol a £44,902.82 yn y cyfrif wrth gefn.

**Anfonebau angen eu talu ers y cyfarfod diwethaf**

Mrs Annwen Hughes - £246.40 (cyflog) + £180.75 costau = £427.15

Play Inspection Company - £162.00 – archwiliad parciau chwarae

Cyngor Gwynedd - £2,016.00 - trydan i’r goleuadau nadolig ag archebu 6 bocs

A.E & A. T. Lewis Ltd - £30,864.16 - anfoneb interim 1 datblygiad o’r maes parcio

Mr. M. J. Kerr - £460.00 - agor bedd y diweddar Mrs Sheila Jason (ail agor)

Pwyllgor Neuadd - £220.00 - llogi ystafell bwyllgor am y flwyddyn

**Ceisiadau am gymorth ariannol**

Hamdden Harlech ac Ardudwy - £921.98 – cynnig precept (taliad misol)

Fe gafodd y taliadau uchod eu prosesu gan y Cyng. Edward Griffiths a wnaeth y Cyng. Edward Williams gymeradwyo’r taliadau ag fe roddwyd ganiatad I’r Clerc/Trysorydd I’w talu ar lein neu drwy siec ar ddiwedd y cyfarfod.

**Derbyniadau ers y cyfarfod diwethaf**

Glyn Rees a’i Fab - £907.36 – claddu y diweddar Mrs Sheila Jason

**Anfonebau wedi eu talu ers y cyfarfod diwethaf**

Catrin Soraya Williams – £167.85 – gwasanaeth cyfieithu

Adroddodd y Trysorydd bod yn amser gofyn i Ms Luned Fon Jones o Adran Cyllid, Cyngor Gwynedd a fyddai yn fodlon gweithredu fel Archwiliwr Mewnol y Cyngor eto eleni. Cytunodd yr Aelodau bod y Trysorydd yn cysylltu gyda Ms Luned Fon Jones.

763.................................................Cadeirydd

**2.12 UNRHYW FATER ARALL**

Cafwyd wybod bod cliciad ar giat yn y parc chwarae angen sylw a cytunodd y Cyng. William Hooban ddelio gyda’r mater hwn.

Datganodd y Cyng. Sian Edwards ar ran y Cyng. Jennifer Yuill bod trigolion ystad Bryn Awelon yn diolch i’r Tim Tacluso am drwsio y fainc ag hefyd cafwyd wybod bod y Cyng. Yuill wedi ymweld ar fynwent gyhoeddus a bod pob dim yn iawn yna.

Datganwyd bod angen torri brigau coed ar hyd Ffordd Gors y Gedol am eu bod yn rwystyr i loriau a treilars.

Eisiau tynnu sylw yr Adran Priffyrdd bod drain wedi gor-dyfu ar hyd ochor yr A496 o groesffordd Bro Enddwyn draw am gyfeiriad Llanbedr.

Datganwyd siom yn mhenderfyniad y Parc Cenedlaethol ynglyn a chais cynllunio Taltreuddyn Fawr ag hefyd datganwyd siom bod ateb byth wedi ei dderbyn ynglyn a chais cynllunio Ferndale.

Cafwyd wybod gan y Cadeirydd bod Mr. Phil Price yn cynnig dod i’r neuadd i weld y sustem zoom a cytunodd bod y Cadeirydd ar Cyng. William Hooban yn cyfarfod Mr. Price yn y neuadd.

**ARWYDDWYD................................................Cadeirydd**

**DYDDIAD........................................................................** 764